जच्चा-बच्चा के स्वास्थ्य के लिए किलकारी वॉयस मैसेज योजना शुरू
हनुमानगढ़| गर्भावस्थाके दौरान प्रसव के बाद महिलाओं को हर तरह की चिकित्सीय जानकारी देने के लिए जिले में भी किलकारी वॉयस मैसेज स्कीम की शुरुआत हो गई। इसके तहत पीसीटीएस में पंजीकृत जिले की महिलाओं को वॉयस मैसेज प्राप्त भी होने लगे हैं। पहले यह स्कीम दस जिलों में ही संचालित थी, लेकिन मार्च माह से पूरे राज्य में शुरू कर दी गई है। आईईसी सीओ मनीष शर्मा ने बताया कि विभाग की ओर से गर्भवती प्रसूता महिला को नियमित स्वास्थ्य संदेश देने के लिए किलकारी सेवा प्रारंभ की गई है। किलकारी वॉयस मैसेज पीसीटीएस सॉफ्टवेयर पर दर्ज लाभार्थी महिला के मोबाइल नंबर पर गर्भकाल के चौथे माह से प्रत्येक सप्ताह एक वॉयस मैसेज प्राप्त होगा। इसी तरह शिशु की आयु एक वर्ष होने तक लाभार्थी को 72 मैसेज भेजे जाएंगे। मैसेज प्रसव काल के दौरान देखभाल, एएनसी, एचबीएनसी, परिवार कल्याण एवं शिशु के पूर्ण टीकाकरण किए जाने के संबंध में होंगे। सीएमएचओ डॉ. प्रीतमोहिंदर सिंह ने बताया कि केंद्रीय स्वास्थ्य मंत्रालय की ओर से शुरू की गई किलकारी सेवा से निश्चित ही महिलाएं लाभांवित होंगी। कार्यक्रम मुख्यत: गर्भवती महिलाओं, नवजात शिशुओं आशाओं के लिए हैं।
mag_Deva hin_Deva